Talle polisiebeamptes by grenspos vasArgieffoto: SAPD Agt polisiebeamptes, van wie twee vroue is, is Dinsdag by die Golela-grens tussen Suid-Afrika en Swaziland in hegtenis geneem. Fikile Mbalula, minister van polisie, het die span speurders, misdaadintelligensiepersoneel en die spesiale taakspan wat die beamptes vasgetrek het, gelukgewens. Vuyo Mhaga, Mbalula se woordvoerder, het gesê die beamptes sal aangekla word van korrupsie, afpersing, dwarsboming van die gereg asook vervalsing. “Mbalula het al voorheen gesê ŉ polisieuniform is ŉ eer vir diensbaarheid, nie ŉ reg tot korrupsie nie. Hy wil benadruk daar sal afgereken word met diegene binne die polisie se eie geledere wat korrup is,” het Mhaga gesê.